Ledzayer, asnulfu aseklan deg tutlayt-a, yella-d deg tazwara deg taɣulin n tsuqqilt akked umsasa s teqbaylit ».5 Ihi deg wasmi i d-tewwi Ledzayer timunent, tira ɣef tsekla taqbaylit s teqbaylit neɣ s tefransist simmal yettnerni, ad d-naf daɣen yenna-d Ṣalḥi: «Di tsekla tamaziɣt s umata, teqqen ɣer sin n leṣnaf n yiferdisen, aferdis amenzu, yerza ttawilat n teywelt taseklant: d aferdis i yettilin berra i uḍris aseklan: s tira d timawit tatiknulujit, yuɣal umesnulfu amaziɣ d amaru (yettaru iḍrisen-is yerna iman-is). Ma d anermas n tsekla d ameɣri wagi yerza aḍris s timad-is (asentel, aɣanib, tutlayt, tawsit). Ass yecban ass-a nnulfan-d tewsatin (ungal, tullist, amezgun) ulac-tent di tsekla tamensayt»7.